Kamu bisa jelasin ke aku soal Suriansyah dalam bahasa banjar?

Sultan Suriansyah atawa Sultan Suryanullah atawa Sultan Suria Angsa adalah raja Banjarmasih I nang memerintah tahun 1520-1550, sidin raja nang pemulaan masuk Islam lawan memakai gelar "Sultan" di Kesultanan Banjar. Imbah sidin mangkat, sidin mendapatakan gelar anumerta Panembahan Batu Habang atawa Susuhunan Batu Habang. Sidin dapat ngaran ini karena makam sidin ditutupi batu habang.

Ngaran sidin waktu halus Radén Samudera. Imbah sidin diangkat jadi raja di Banjarmasih, ngaran sidin jadi Pangéran Samudera atawa Pangéran Jaya Samudera. Tanggal 24 Séptémber 1526 (6 Dzulhijjah 932 H) Pangéran Samudera masuk Islam imbah itu memakai gelar Sultan Suriansyah. Tanggal ini dijadiakan Hari Jadi gasan Kota Banjarmasin.

Ngaran uma sidin Puteri Galuh Beranakan (Ratu Intan Sari), anak Maharaja Sukarama matan Kerajaan Negara Daha. Ngaran abah sidin Radén Mantri Alu, kemanakan Maharaja Sukarama.